《自题像》
宋代·释惟政

貌古形疏倚杖藜，分明画出须菩提。
解空不许离声色，似听孤猿月下啼。

作者简介：释惟政（九八六～一○四九），一作惟正（《罗湖野录》卷三），俗姓黄，字焕然，秀州华亭（今上海松江）人。幼从临安北山资寿本如肄业，师惟素（《罗湖野录》作居素）禅师。住馀杭功臣山净土院，出入常跨黄牛，世称政黄牛。皇祐元年卒，年六十四。有《锦溪集》三十卷，已佚。事见《禅林僧宝传》卷一九、《罗湖野录》卷三。今录诗四首。